แนะเก็บ 11 หุ้นฮิต! รอผลประชุมเฟดSET บ่ายผันผวนในกรอบอิงแดนลบ
SET เช้านี้ผันผวนในกรอบอิงขาลง คล้ายตลาดภูมิภาค หลังสัปดาห์นี้โฟกัสไปที่การประชุมเฟด แต่กว่าทราบผลประชุมก็เช้า 18 ก.ย. ซึ่งในช่วงที่รอคอย ตลาดคงไปไหนไม่ไกล ส่วนบ้านเรารอดูการประชุมกนง.คาดจะคงอัตราดอกเบี้ยไว้ คาดบ่ายนี้ตลาดผันผวนในกรอบอิงขาลง โดยมีแนวรับ 1,360 แนวต้าน 1,380-1,390 จุด
14 ก.ย. 2558

ข่าวหุ้นธุรกิจออนไลน์รายงาน ตลาดหุ้นไทยดัชนี SET ช่วงเช้า (3 ก.ย.) ผันผวนในกรอบอิงขาลง คล้ายกับตลาดหุ้นภูมิภาค เนื่องจากตลาดจับตาการประชุมเฟดในวันที่ 16-17 ก.ย.นี้ คาดว่าคงไปไหนไม่ไกลในช่วงระหว่างที่รอ ส่วนบ้านเรารอดูการประชุมกนง.ในวันที่ 16 ก.ย. คาดคงอัตราดอกเบี้ยไว้เช่นเดิม
นักวิเคราะห์คาดช่วงบ่าย ตลาดผันผวนในกรอบอิงขาลง โดยมีแนวรับ 1,360 แนวต้าน 1,380-1,390 จุด ขณะที่ แนะซื้อ เมื่อดัชนีพักฐานมาที่แนวรับ 1,360 จุด เช่น CK-STEC-SEAFCO-SCC-KTB-CPALL-KTC-TMB-INTUCH-TRUE และ DIF
 
น.ส.ธีรดา ชาญยิ่งยงค์ ผู้ช่วยผู้อำนวยการฝ่ายวิเคราะห์หลักทรัพย์ บล.ฟิลลิป (ประเทศไทย) เปิดเผยถึงตลาดหุ้นไทยเช้านี้ผันผวนในกรอบคล้ายตลาดหุ้นภูมิภาคที่เคลื่อนไหวทั้งในแดนบวกและลบ แต่อิงขาลงมากกว่า เนื่องจากในสัปดาห์นี้ตลาดจะโฟกัสไปที่การประชุมธนาคารกลางสหรัฐ(FED) ในวันที่ 16-17 ก.ย.นี้ โดยจะทราบผลการประชุมในเช้าวันที่ 18 ก.ย. ซึ่งในช่วงที่อยู่ระหว่างการรอคอย ตลาดฯคงจะไปไหนได้ไม่ไกล
ส่วนตลาดบ้านเราจะมีการประชุมกนง.ในวันที่ 16 ก.ย.นี้ ซึ่งคาดว่าจะคงอัตราดอกเบี้ยไว้
แนวโน้มการลงทุนบ่ายนี้ คาดตลาดหุ้นไทยจะผันผวนในกรอบอิงขาลง พร้อมให้แนวรับ 1,360 จุด ส่วนแนวต้าน 1,380-1,390 จุด 
 
บล.ธนชาต ระบุในบทวิเคราะห์ (14 ก.ย.) ว่า เช้านี้ตลาดหุ้นไทยเจอแรงขายทำกำไรต่อเนื่องจากปลายสัปดาห์ก่อน โดยเฉพาะหุ้นกลุ่มพลังงานที่ยังกดดัน SET ปรับลดลงต่อ ด้วยปริมาณการซื้อขายเบาบาง โดยประเมิน SET และตลาดหุ้นโลกเคลื่อนไหว “ผันผวน” ก่อนการประชุม FOMC วันที่ 16-17 ก.ย.นี้ (รู้ผลการประชุมคืนวันที่ 17 ก.ย.) ประเมินกรอบแนวรับที่ 1,360 จุด
ขณะที่ มองเป็นโอกาส “ซื้อ” เมื่อ SET พักฐานมาที่แนวรับ 1,360 จุด โดยเน้นการเข้าซื้อหุ้นกลุ่มที่ได้รับผลดีจากการลงทุน และการบริโภคภายในประเทศเช่นเดิม รวมไปถึงหุ้นกลุ่มสื่อสารที่ได้รับผลดีจากความชัดเจนประมูลคลื่น 900MHz และ 1800MHz ปลายปีนี้ โดยแนะนำ:
1. Infrastructure (กลุ่มโครงสร้างพื้นฐาน): “ซื้อ” CK-STEC-SEAFCO-SCC และ KTB
2. Consumption (กลุ่มบริโภค): “ซื้อ” CPALL-KTC และ TMB (โอกาสเกิด Inverse H&amp;S)
3. Telecom (กลุ่มสื่อสาร): “ซื้อ” INTUCH และ “เก็งกำไร” TRUE (แนวต้าน 11.90 บาท) และ “ซื้อ” DIF สำหรับนักลงทุนที่ต้องการ Dividend Yield สูง 7.1% ในปี 58-59 คาดสรุป Deal ให้ DTAC เช่าเสาโทรคมนาคมเพิ่ม 200-300 เสา เร็วๆ นี้
 
สรุป 5 หลักทรัพย์ที่มีมูลค่าการซื้อขายสูงสุดภาคเช้า
JAS มูลค่าการซื้อขาย 1,937.38 ล้านบาท ปิดที่ 5.90 บาท ลดลง 0.10 บาท
AJD มูลค่าการซื้อขาย 1,083.27 ล้านบาท ปิดที่ 1.81 บาท เพิ่มขึ้น 0.05 บาท
TRUE มูลค่าการซื้อขาย 1,045.30 ล้านบาท ปิดที่ 10.10 บาท ลดลง 0.10 บาท
PTT &lt;XD&gt; มูลค่าการซื้อขาย 982.09 ล้านบาท ปิดที่ 246.00 บาท ลดลง 5.00 บาท
CPF มูลค่าการซื้อขาย 673.44 ล้านบาท ปิดที่ 20.40 บาท เพิ่มขึ้น 0.10 บาท
 
ที่มา: สำนักข่าวอินโฟเควสท์